Määräaikaisella sähkösopimuksella tarkoitetaan sopimusta, joka on tyypillisesti kestoltaan noin 12­­­–24 kuukautta. Sopimuskauden pituus määritetään monesti ennalta ennen sopimuksen tekoa ja usein sopimuksessa on myös kiinteä sopimushinta koko sopimuskauden ajan. Tästä sopimusmuodosta voivat hyötyä etenkin sähkölämmitettävät omakotitalot, joihin sopimus kannattaa solmia kesäisin, kun sähkön hinta on halvimmillaan. Toistaiseksi voimassa olevalla tai jatkuvalla sähkösopimuksella tarkoitetaan sopimusta, joka on voimassa esimerkiksi kuukauden kerrallaan. Sähkön kustannukset ovat tyypillisesti voimassa kolmen kuukauden jaksoissa, mutta ne voivat vaihdella esimerkiksi päivittäin pörssin mukaan. Perusmaksuton tai kuukausimaksuton sähkösopimus on sopimus ilman perusmaksua. Tällainen sopimus on usein hyödyllisin kerrostaloasunnoissa, joissa sähkönkulutus on suhteessa pienempää.